Som tysk spion fik Chanel [[kodenavn]]et "Westminster" inspireret af hendes forbindelse til hertugen.<ref>[https://www.reuters.com/article/us-books-cocochanel-idUSTRE77F6ZS20110816 Biography claims Coco Chanel was a Nazi spy | Reuters<!-- Botgenereret titel -->]</ref> Hun var også i kontakt med Walter Kutschmann, der var ansvarlig for [[mord]]ene på tyve polske [[professor]]er og deres pårørende i [[Lvov]] i 1941 og desuden deltog i mordene på flere tusinde [[jøder]] i byerne Brzezany og Podhajce i 1942.<ref>[https://www.spiegel.de/spiegel/print/d-41471337.html] ''[[Der Spiegel|Spiegelonline]]'': ''Kriegsverbrecher''</ref> I 1943 blev han forflyttet til Frankrig, hvor han fungerede som Chanels parisiske [[Schutzstaffel|SS]]-kontakt. Kutschmann tog ofte Chanel med på ture til [[Spanien]], og store pengesummer passerede mellem dem. I [[1945]] flyttede Chanel til [[Schweiz]], og vendte først tilbage til Paris i [[1954]] for at genoptage sit arbejde inden for modeverdenen. Hendes nye kollektion havde ikke så meget succes hos pariserne, da hendes fraternisering med den tyske besættelsesmagt ikke var glemt. Anderledes positiv var modtagelsen hos briterne og amerikanerne, der nu blev hendes trofaste købere.
Historie Erhvervsliv